# Üdvözöljük!

# OpenOffice.org 3.1 – Fontos információk

A fájl legújabb, angol nyelvű verziója itt található: http://www.openoffice.org/welcome/readme.html

Kedves felhasználó!

Ez a fájl fontos információkat tartalmaz a programról. Olvassa el figyelmesen, mielőtt munkához látna.

Az OpenOffice.org közösség, amely ennek a terméknek a fejlesztéséért felelős, minden új tagnak örül. Ha csatlakozni szeretné az OpenOffice.org fejlesztők táborához tekintse meg a következő weboldalt:

http://www.openoffice.org/about_us/introduction.html

Továbbá olvassa el az alábbi bekezdéseket, amelyek az OpenOffice.org projektben való részvételhez adnak hasznos információkat.

### Az OpenOffice.org tényleg minden felhasználónak ingyenes?

A OpenOffice.org mindenki számára szabadon használható. A OpenOffice.org jelen példányát annyi számítógépre telepíti, amennyire szeretné, és bármilyen célra felhasználhatja (beleértve a kereskedelmi, kormányzati, nyilvános vagy oktatatási felhasználást). Bővebb információért olvassa el a OpenOffice.org termékhez kapott licencet vagy http://www.openoffice.org/license.html

### Miért ingyenes az OpenOffice.org minden felhasználó számára?

Az OpenOffice.org-ot azért használhatja ingyenesen, mert az egyéni hozzájárulók és vállalati szponzorok tervezték, fejlesztették, tesztelték, fordították, dokumentálták, támogatták, marketingelték és más módokon segítették. Az OpenOffice.org ezért válhatott azzá, ami ma – a világ vezető nyílt forráskódú irodai szoftvere.Amennyiben értékeli az erőfeszítésüket, és szeretne gondoskodni arról, hogy az OpenOffice.org a jövőben is életképes legyen, kérjük, támogassa a projektet. A részleteket lásd a http://contributing.openoffice.org weboldalt. Mindenki segíthet valahol.

## Megjegyzések a telepítéshez

Rendszerkövetelmények:

- Linux Kernel 2.4 vagy újabb
- glibc2 2.3.2 verzió vagy újabb
- GTK 2.2.0-s vagy újabb verzió
- Pentium-kompatibilis számítógép (Pentium III vagy Athlon javasolt)
- 256 MB RAM (512 MB RAM javasolt)
- 440 MB szabad hely a merevlemezen
- Kínai, japán és koreai verziók: 440 MB szabad hely a merevlemezen
- X Server 1024x768 felbontással (nagyobb felbontás javasolt), legalább 256 színnel
- Ablakkezelő
- Az „akadálymentes” használatot lehetővé tevő kisegítő technológiai eszközök támogatásához gail 1.8.6 és at-spi 1.7 csomagokkal ellátott GNOME 2.6 vagy újabb szükséges.

Számos Linux-disztribúció létezik, és még egy disztribúción belül is különféle telepítési lehetőségek vannak (KDE vagy Gnome stb.). Egyes disztribúciók az OpenOffice.org saját „natív” változatát tartalmazzák, és ezek funkcionalitása eltérhet az OpenOffice.org közösségi verziójáétól. Néha a közösségi OpenOffice.org telepíthető a „natív” verzió mellé. Mindamellett biztonságosabb eltávolítani a „natív” verziót a közösségi verzió telepítése előtt. Az erre vonatkozó információkért olvassa el a disztribúció dokumentációját.

Szoftver eltávolítása vagy telepítése előtt ajánlott mindig biztonsági mentést készíteni a rendszerről.

### Programindítási problémák

Ha problémákat tapasztal a OpenOffice.org indításakor (jellemzően GNOME alatt), hatástalanítsa a SESSION_MANAGER környezeti változót abban a parancsértelmező héjban, ahol elindítja a OpenOffice.org programot. Ennek legegyszerűbb módja az, hogy beírja az "unset SESSION_MANAGER" sort a programot indító 'soffice' parancsfájl elejébe. A megfelelő parancsfájl az "[office folder]/program" könyvtárban található.

A OpenOffice.org indításával kapcsolatos hibák (pl. egyáltalán nem indul el), sokszor a grafikus kártya beállítására vezethetők vissza. Ebben az esetben frissítse a grafikus kártya illesztőprogramját, vagy használja az operációs rendszer grafikus illesztőprogramját. A 3D objektumokkal kapcsolatos problémák az "OpenGL használata" beállítás tiltásával orvosolhatók (Eszközök -> Beállítások -> OpenOffice.org -> Nézet -> 3D nézet).

Figyeljen arra, hogy a vágólapon keresztüli másolás és beillesztés a OpenOffice.org 1.x és a OpenOffice.org 3.1 között esetleg nem működik OpenOffice.org-formátumban. Ha ilyet tapasztal, a beillesztéshez válassza a Szerkesztés menü Irányított beillesztés menüpontját, majd egy OpenOffice.org-formátumtól eltérő formátumot válasszon, vagy a dokumentumot közvetlenül OpenOffice.org 3.1 programban nyissa meg.

Ellenőrizze, hogy van-e elegendő szabad hely az ideiglenes könyvtárban, és ehhez a könyvtárhoz rendelkezik-e olvasási, írási és futtatási jogosultságokkal. A telepítés előtt célszerű kilépni minden egyéb programból.

### Gyorsbillentyűk

Az OpenOffice.org programjain belül csak olyan gyorsbillentyű-kombinációkat lehet használni, amelyeket az operációs rendszer még nem foglalt le. Amennyiben egy billentyűkombináció nem úgy működne, mint ahogyan az le van írva a súgóban, ellenőrizze, hogy nem foglalt-e a billentyűkombináció. Az ütközések elkerüléséhez két lehetőség van. Módosíthatja az operációs rendszer (grafikus felület) gyorsbillentyű-kombinációit vagy az OpenOffice.org kombinációit. A gyorsbillentyűk beállításához tekintse meg az OpenOffice.org súgóját, vagy használja az operációs rendszer súgórendszerét.

A több platformon is előforduló, beviteli módszer váltásával kapcsolatos ütközés miatt a következő billentyűkombinációkat meg kellett változtatni az utolsó percben:

- A Ctrl-Szóköz most Ctrl-Shift-Szóköz
- A Ctrl-Shift-Szóköz most Ctrl-M

### Fájlok zárolása

Alapértelmezett esetben a fájlzárolás be van kapcsolva az OpenOffice.org programban. Kikapcsolásához be kell állítani a megfelelő SAL_ENABLE_FILE_LOCKING=0 környezeti változót, majd exportálni kell azt. A megfelelő bejegyzéseket (bekapcsolt formában) az soffice parancsfájl már tartalmazza.

Figyelem: A fájlzárolási funkció Solaris 2.5.1 és Solaris 2.7 alatt problémákat okozhat a Linux NFS 2.0-val. Amennyiben Ön ilyen környezetben dolgozik, erősen ajánlott, hogy NE használja a fájlzárolást. Ellenkező esetben előfordulhat, hogy az OpenOffice.org lefagy, miközben egy linuxos gépről NFS-en keresztül próbál megnyitni egy fájlt.

## Fontos megjegyzések a kisegítő lehetőségekkel kapcsolatosan

Az OpenOffice.org kisegítő lehetőségeire vonatkozó bővebb információért lásd: http://www.openoffice.org/access/.

## Regisztráció

Kérjük, fordítson egy kevés időt a minimális Termékregisztráció elvégzésére, amikor telepíti a szoftvert. Azzal együtt, hogy a regisztráció opcionális, javasoljuk a regisztrálást, mivel az információk lehetővé teszik a közösség számára, hogy a szoftvercsomagot még jobbá tegye, és a felhasználói igényeknek közvetlenül eleget tudjon tenni. Az adatvédelmi irányelveinek szem előtt tartásával a OpenOffice.org-közösség minden óvintézkedést megtesz a személyes adatok védelme érdekében. Ha a telepítéskor nem regisztrált, bármikor visszatérhet a regisztrációhoz, ha a főmenüben a „Súgó > Regisztráció” lehetőséget választja.

## Felhasználói felmérés

Van egy online Felhasználói felmérésünk, amit örülünk, ha kitölt. A Felhasználói felmérés eredményei segítik a OpenOffice.org projektet abban, hogy az irodai programcsomagok új generációjának kifejlesztése még gyorsabb léptekkel haladjon előre. Az adatvédelmi irányelveinek szem előtt tartásával a OpenOffice.org-közösség minden óvintézkedést megtesz a személyes adatok védelme érdekében.

## Felhasználói támogatás

A fő támogató oldal http://support.openoffice.org/különféle támogatási lehetőségeket kínál a OpenOffice.org termékkel kapcsolatban. Lehet, hogy valaki már válaszolt az Ön kérdésére – nézze meg a közösségi fórumot.http://user.services.openoffice.org vagy keressen a 'users@openoffice.org' levelezőlista archívumában: http://www.openoffice.org/mail_list.html. Kérdéseit a következő e-mail címre is elküldheti: users@openoffice.org. A listára történő feliratkozást (e-mail válaszok fogadása) ez az oldal ismerteti: http://wiki.services.openoffice.org/wiki/Website/Content/help/mailinglists.

Lásd még a FAQ részt: http://wiki.services.openoffice.org/wiki/Documentation/FAQ címen, hátha talál valamit, ahol tud segíteni.

## Hibák és problémák bejelentése

A OpenOffice.org weboldalán érhető el az IssueZilla, a programhibák és problémák bejelentésére, nyomon követésére és kijavítására szolgáló megoldás. Szeretnénk bátorítani minden felhasználót, hogy jelentse azokat a problémákat, amelyek egy adott platformon jelentkeznek. A hibajelentések elküldése az egyik legnagyobb hozzájárulás, amelyet a felhasználói közösség tehet a programcsomag a folyamatos fejlesztése érdekében.

## Részvétel a projektben

A OpenOffice.org-közösség számára igen hasznos, ha Ön aktívan részt vesz ennek a nyílt forráskódú projektnek a fejlesztésében.

Mint leendő felhasználó, máris résztvevője a szoftvercsomag fejlesztésének. Azonban arra bátorítjuk, hogy vegye ki jobban a részét a fejlesztésekből, s első lépésként tekintse meg a hosszú távú céljainkat, majd legyen aktív társunk ebben a közösségben. Kérjük, csatlakozzon hozzánk, és tekintse meg a felhasználói oldalakat a következő címen: http://www.openoffice.org

### Minden kezdet nehéz

Ha tenni szeretne valamit az OpenOffice.org projektért, annak az a legjobb módja, hogy feliratkozik egy vagy több levelezőlistára. Figyelje a hozzászólásokat, és használja az archívumot, hogy betekintést szerezzen azokba a témákba, amelyekről a listán az OpenOffice.org forráskódjának megjelenése, 2000 október óta szó volt. Ha úgy érzi, hogy képben van, küldjön egy rövid bemutatkozást a listára és vegyen részt Ön is az aktív levelezésben. Ha már van tapasztalata nyílt forráskódú projektekkel, tekintse meg a tennivalók listáját: http://development.openoffice.org/todo.html.

### Feliratkozás

Íme a projekt néhány levelezőlistája, melyekre az alábbi címen iratkozhat fel: http://www.openoffice.org/mail_list.html

- Hírek (angolul): announce@openoffice.org *minden felhasználó számára ajánlott* (kis forgalom)
- Fő felhasználói fórum (angolul): user@openoffice.org (nagy forgalom)
- Marketing project: dev@marketing.openoffice.org *a fejlesztésen túl* (nagy forgalom)
- Általános fejlesztői levelezőlista: dev@openoffice.org (közepes/nagy forgalom)

### Csatlakozzon valamelyik projekthez

Ön is sokat hozzátehet ehhez a fontos nyílt forráskódú projekthez, akkor is, ha csak kevéssé ért a szoftverfejlesztéshez vagy a programozáshoz. Igen, pont Ön!

A http://projects.openoffice.org/index.html címen különböző projekteket találhat, a honosítástól kezdve a platformfüggő fejlesztésen és a csoportmunkán keresztül egészen az „igazi” magprogramozási feladatokig. Ha nincs fejlesztési tapasztalata, csatlakozzon a dokumentációs vagy a marketing projekthez. Az OpenOffice.org marketingprojektje mind a gerilla, mind a hagyományos marketing módszerekkel terjeszti a nyílt forráskódú szoftvereket. Projektjeink átlépik a nyelvi és kulturális határokat, úgyhogy Ön is csatlakozhat az „ige hirdetéséhez”, például azzal, hogy egy barátjának szól erről az irodai programcsomagról.

Segíthet, ha csatlakozik a marketing-kommunikációs és információs hálózatunkhoz a következő címen: http://marketing.openoffice.org/contacts.html Itt megadhat kapcsolatokat a sajtóhoz, médiához, kormányhivatalokhoz, tanácsadó cégekhez, iskolákhoz, Linux-felhasználók csoportjaihoz és fejlesztőkhöz az országában vagy helyi közösségében.

Reméljük, élvezni fogja a munkát az új OpenOffice 3.1 szoftvercsomaggal, és csatlakozik hozzánk az interneten.

Az OpenOffice.org Közösség

## Használt / módosított forráskód

Részleges copyright 1998, 1999 James Clark. Részleges copyright 1996, 1998 Netscape Communications Corporation.